
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 239 

11 Δεκεμβρίου 2012 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

131. Τροποποίηση του π.δ. 85/2012 «Ίδρυση και μετο- 

νομασία Υπουργείων, μεταφορά και κατάργηση 
υπηρεσιών» (Α' 141). 1 

132. Σύσταση Τμημάτων και Γραφείων Αντιμετώπι¬ 

σης Ρατσιστικής Βίας - Τροποποίηση διατάξε¬ 
ων π.δ. 14/2001 (Α' 12). 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 131 
Τροποποίηση του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρε¬ 
σιών» (Α' 141). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 24 παρ. 4 του ν. 1558/1985 «Κυβέρνηση 
και Κυβερνητικά Οργανα» (Α' 137), 

β) του π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141), όπως 
τροποποιήθηκε με τα π.δ. 88/2012 (Α' 143), 94/2012 (Α' 
149) και 98/2012 (Α' 160). 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Οργανα (π.δ. 63/2005, 
Α' 98). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την αριθμ. 211/2012 γνωμοδότηση του Συμβουλί¬ 
ου της Επικράτειας, με πρόταση του Πρωθυπουργού, 
αποφασίζουμε: 

Άρθρο 1 

1. Στο πρώτο εδάφιο της παραγράφου 2 του άρθρου 
6 του π.δ. 85/2012 (Α' 141), όπως αυτό αντικαταστάθηκε 
με το άρθρο 4 του π.δ. 98/2012 (Α' 160), η φράση «...ως 
σύνολο υπηρεσιών, αρμοδιοτήτων, οργάνων, θέσεων 


και προσωπικού που ανήκαν σ' αυτήν κατά την έκδοση 
του παρόντος...» αντικαθίσταται ως εξής: «...ως σύνολο 
υπηρεσιών, αρμοδιοτήτων, οργάνων, θέσεων καθώς και 
το πάσης φύσεως προσωπικό, ανεξαρτήτως σχέσεως 
εργασίας, που ανήκαν σ’ αυτήν κατά την έκδοση του 
παρόντος...». 

2. Στο τέλος της παραγράφου 3 του άρθρου 6 του 
π.δ. 85/2012 (Α' 141), όπως αυτό αντικαταστάθηκε με το 
άρθρο 4 του π.δ. 98/2012 (Α' 160), προστίθεται εδάφιο 
ως εξής: 

«Της Γενικής Γραμματείας Τουριστικών Υποδομών 
και Επενδύσεων εξακολουθεί να προίσταται ο ίδιος 
Γ ενικός Γ ραμματέας της άλλοτε Γ ενικής Γ ραμματείας 
Ολυμπιακής Αξιοποίησης του πρώην Υπουργείου Πολι¬ 
τισμού και Τουρισμού και μετέπειτα Γ ενικής Γ ραμματεί¬ 
ας Πολιτιστικής και Τουριστικής Υποδομής (άρθρο 27 
ν. 3342/2005, άρθρο 13 ν. 3878/2010), ο οποίος φέρει το 
τίτλο του Γ ενικού Γ ραμματέα της Γ ενικής Γ ραμματείας 
Τουριστικών Υποδομών και Επενδύσεων». 

Άρθρο 2 

Η ισχύς του παρόντος αρχίζει αναδρομικά από τότε 
που ίσχυσε το π.δ. 98/2012 (Α' 160/10.8.2012). 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 10 Δεκεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 132 
Σύσταση Τ μημάτων και Γ ραφείων Αντιμετώπισης Ρατσι¬ 
στικής Βίας - Τροποποίηση διατάξεων π.δ. 14/2001 
(Α' 12). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 περιπτ. α', β' και 
στ' του ν. 1481/1984 «Οργανισμός Υπουργείου Δημόσιας 

Τάξης» (Α' 152), όπως το άρθρο αυτό αντικαταστάθηκε 
με το άρθρο 1 παρ. 1 του ν. 1590/1986 (Α' 49). 

2. Τις διατάξεις των άρθρων 14 παρ. 7 και 28 παρ. 1 
του ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις» (Α' 41). 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κωδικοποιήθηκε με το άρθρο πρώτο του π.δ/τος 
63/2005 (Α' 98). 

4. Τις διατάξεις του π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213). 

5. Τ ις διατάξεις του π.δ.85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα π.δ.88/2012 (Α' 143), 
94/2012 (Α' 149) και 98/2012 (Α' 160). 

6. Το γεγονός ότι από τις διατάξεις του παρόντος 
διατάγματος δεν προκαλούνται δαπάνες σε βάρος του 
κρατικού προϋπολογισμού. 

7. Την υπ’ αριθμ. 209/2012 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και Προστασίας του Πολίτη, αποφα¬ 
σίζουμε: 

Άρθρο 1 

Σύσταση Τμημάτων Αντιμετώπισης 
Ρατσιστικής Βίας 

Στις Υποδιευθύνσεις Κρατικής Ασφάλειας των Διευ¬ 
θύνσεων Ασφάλειας Αττικής και Θεσσαλονίκης, των 
άρθρων 19 του π.δ. 1/2001 (Α' 1) και 11 παράγραφος 
4, περίπτωση στ' του π.δ.48/2006 (Α' 50), αντίστοιχα, 
συνιστάται από ένα Τμήμα Αντιμετώπισης Ρατσιστικής 
Βίας. Το Τμήμα αυτό αποτελεί εσωτερική διάρθρωση 
της οικείας Υποδιεύθυνσης και έχει ως αποστολή την 
πρόληψη και δίωξη αδικημάτων που διαπράττονται σε 
βάρος προσώπων ή ομάδας προσώπων αποκλειστικά 
και μόνο λόγω της φυλετικής ή εθνικής καταγωγής ή 
του θρησκεύματος τους. Ειδικότερα, το Τμήμα Αντι¬ 
μετώπισης Ρατσιστικής Βίας, για την εκπλήρωση της 
αποστολής του: 

α. παρεμβαίνει αυτεπαγγέλτως ή κατόπιν υποβολής 
σχετικής έγκλησης, μήνυσης ή καταγγελίας στη διερεύ- 
νηση και δίωξη εγκλημάτων που αφορούν στη διάπραξη, 
στην προπαρασκευή ή στην καθ’ οιονδήποτε τρόπον 
δημόσια προτροπή, πρόκληση ή διέγερση σε διάπραξη, 
αδικημάτων ή στην εκδήλωση πράξεων ή ενεργειών που 
μπορούν να προκαλέσουν διακρίσεις, μίσος ή βία σε 
βάρος προσώπων ή ομάδας προσώπων λόγω της φυλής, 
του χρώματος, της θρησκείας, των γενεαλογικών κα¬ 
ταβολών και της εθνικής ή εθνοτικής τους καταγωγής, 

β. συλλέγει, επεξεργάζεται και αξιοποιεί κατάλληλα 
πληροφορίες και στοιχεία που αφορούν στη διάπραξη 
ή την προπαρασκευή αδικημάτων με ρατσιστικά χαρα¬ 
κτηριστικά, 

γ. συντονίζει και καθοδηγεί τα Γραφεία Αντιμετώπι¬ 
σης Ρατσιστικής Βίας των Τμημάτων Ασφαλείας της 
οικείας Διεύθυνσης Ασφάλειας στην εκπλήρωση της 
αποστολής τους, 

δ. αναπτύσσει συνεργασίες με συναρμόδιες κρατικές 
Υπηρεσίες και Φορείς, καθώς και με άλλους κοινωνικούς 
Φορείς και Οργανώσεις, στο πλαίσιο εκπλήρωσης της 


αποστολής του και της αποτελεσματικότερης διαχεί¬ 
ρισης περιστατικών ρατσιστικής βίας, 
ε. αναλαμβάνει πρωτοβουλίες ή παρέχει συνδρομή σε 
πρωτοβουλίες άλλων αρχών, Υπηρεσιών και Φορέων 
που έχουν σκοπό την πρόληψη και την αντιμετώπιση 
της ρατσιστικής βίας, 

στ. επιτηρεί χώρους και περιοχές στις οποίες υπάρχει 
αυξημένος κίνδυνος εκδήλωσης ρατσιστικών επιθέσεων, 
ζ. συνεργάζεται με διεθνείς Οργανισμούς και Φορείς, 
καθώς και με Φορείς και εκπροσώπους ευαίσθητων 
κοινωνικών ομάδων που έχουν δεχθεί ή υπάρχει κίνδυ¬ 
νος να δεχθούν ρατσιστικές επιθέσεις, προς το σκοπό 
αποτελεσματικότερης διαχείρισης του περιστατικού και 
πληρέστερης προστασίας των ομάδων αυτών, 
η. τηρεί ειδικό αρχείο καταγραφής των περιστατικών 
ρατσιστικής βίας στα οποία επιλαμβάνεται, 
θ. ενημερώνει τα θύματα ή τους καταγγέλλοντες πε¬ 
ριστατικά ρατσιστικής βίας για τα δικαιώματά τους, 
ι. μεριμνά για την ενημέρωση των αρμοδίων Υπηρεσι¬ 
ών σε περιπτώσεις που απαιτείται η παροχή ιατροφαρ¬ 
μακευτικής ή νοσοκομειακής περίθαλψης ή ψυχολογικής 
υποστήριξης σε θύματα ρατσιστικής επίθεσης, καθώς 
και για την παρουσία διερμηνέα εφόσον αυτό ζητηθεί 
ή κριθεί αναγκαίο, 

ια. ενημερώνει άμεσα τον αρμόδιο εισαγγελέα, σε 
κάθε περίπτωση που επιλαμβάνεται προανακριτικά σε 
υποθέσεις ρατσιστικής βίας και σε σοβαρά περιστατικά 
το Υπουργείο Εξωτερικών της χώρας μας και τις προ¬ 
ξενικές αρχές της χώρας των θυμάτων της ρατσιστικής 
επίθεσης, 

ιβ. συντάσσει, κατά το μήνα Ιανουάριο κάθε έτους, έκ¬ 
θεση αναφορικά με τις υποθέσεις ρατσιστικής βίας στις 
οποίες επιλήφθηκε κατά το προηγούμενο έτος, την οποία 
υποβάλλει ιεραρχικά στο Ιο Τμήμα Κοινωνικών Ζητημάτων 
και Αντιμετώπισης Ρατσισμού της Διεύθυνσης Κρατικής 
Ασφάλειας του Αρχηγείου της Ελληνικής Αστυνομίας. 

Άρθρο 2 

Σύσταση Γραφείων Αντιμετώπισης Ρατσιστικής Βίας 

Στο Τμήμα Κρατικής Ασφάλειας των Υποδιευθύνσεων 
Ασφάλειας της Διεύθυνσης Ασφάλειας Αττικής καθώς 
και στις Υποδιευθύνσεις Ασφάλειας και τα Τμήματα 
Ασφάλειας των Αστυνομικών Διευθύνσεων Νομών συ- 
νιστάται Γραφείο Αντιμετώπισης Ρατσιστικής Βίας. Το 
Γ ραφείο αυτό ασκεί εντός της τοπικής αρμοδιότητας 
της οικείας Υποδιεύθυνσης Ασφάλειας ή Τμήματος 
Ασφάλειας, αντίστοιχα, τις αρμοδιότητες του προη¬ 
γούμενου άρθρου. 

Άρθρο 3 

Τροποποίηση διατάξεων π.δ. 14/2001 

1. Η περίπτωση α' της παραγράφου 1 του άρθρου 9 
του π.δ.14/2001, όπως το άρθρο αυτό αναριθμήθηκε με 
την παράγραφο 6 του άρθρου 1 του π.δ.26/2011 (Α' 75), 
αντικαθίσταται ως εξής: 

«α. Ιο Τμήμα Κοινωνικών Ζητημάτων και Αντιμετώπι¬ 
σης Ρατσισμού». 

2. Μετά την περίπτωση ια' της παραγράφου 2 του 
άρθρου 9 του π.δ. 14/2001 προστίθενται περιπτώσεις 
ιβ', ιγ', ιε' και ιστ' ως εξής: 

«ιβ. Ο χειρισμός θεμάτων ρατσισμού και ξενοφοβίας 
και η καθοδήγηση των περιφερειακών Υπηρεσιών για 
την αντιμετώπισή τους. 

ιγ. Η συνεργασία με συναρμόδιους κρατικούς ή μη 
φορείς, καθώς και με Υπηρεσίες, Αρχές, Φορείς και Ορ¬ 
γανισμούς της Ευρωπαϊκής'Ενωσης και άλλων χωρών σε 
επίπεδο ανταλλαγής πληροφοριών, για την πληρέστερη 
αντιμετώπιση του ρατσιστικού φαινομένου. 

ιδ. Η μελέτη, ανάλυση και κατάλληλη αξιοποίηση των 
σχετικών ιστορικών, κοινωνικών, πολιτισμικών και άλλων 
στοιχείων και δεδομένων, προς το σκοπό πληρέστερης 
αξιολόγησης των ρατσιστικών τάσεων και αντιδράσεων 
και της έγκαιρης και αποτελεσματικής διαχείρισης του 
φαινομένου. 

ιε. Η τήρηση στατιστικών στοιχείων αναφορικά με 
περιστατικά ρατσιστικής βίας, η συλλογή, μελέτη και 
αξιολόγηση της ετήσιας έκθεσης που υποβάλλεται από 
τα Τμήματα και τα Γραφεία Αντιμετώπισης Ρατσιστικής 
Βίας και η κατάρτιση και η υποβολή στον Προϊστάμενο 
Επιτελείου του Αρχηγείου της Ελληνικής Αστυνομίας, 
με κοινοποίηση στον Αρχηγό του Σώματος, το μήνα 
Φεβρουάριο κάθε έτους, συνολικής έκθεσης πεπραγμέ¬ 
νων, αναφορικά με τις υποθέσεις ρατσιστικής βίας στις 
οποίες επιλήφθηκαν οι αστυνομικές Υπηρεσίες κατά τη 
διάρκεια του προηγούμενου έτους. 

ιστ. Η εκπροσώπηση της Ελληνικής Αστυνομίας σε 
εσωτερικό, ευρωπαϊκό και διεθνές επίπεδο σε συνέ¬ 
δρια, ημερίδες και εκδηλώσεις με αντικείμενο θέματα 
ρατσισμού και ξενοφοβίας, κατόπιν εγκρίσεως σχετικής 
ή εντολής του Αρχηγού». 

Άρθρο 4 

Τελικές διατάξεις - Ρύθμιση λεπτομερειών 

1. Στα Τμήματα και τα Γραφεία Αντιμετώπισης Ρα¬ 
τσιστικής Βίας των άρθρων 1 και 2 λειτουργεί ενιαίος 
αριθμός τηλεφωνικών καταγγελιών και ενημέρωσης, 
μέσω του οποίου είναι δυνατή η άμεση υποβολή καταγ¬ 
γελιών για περιστατικά ρατσιστικής βίας και η παροχή 
σχετικής ενημέρωσης στους ενδιαφερόμενους. 

2. Οι λοιπές Υπηρεσίες της Ελληνικής Αστυνομίας 
συνεργάζονται με τα Τμήματα και τα Γραφεία Αντιμε¬ 
τώπισης Ρατσιστικής Βίας, στο πλαίσιο της κατά τόπο 
αρμοδιότητάς τους και υποχρεούνται να ενημερώνουν 
και να παρέχουν τη συνδρομή τους σ’ αυτά για την 
εκπλήρωση της αποστολής τους. 

3. Τα Τμήματα Αντιμετώπισης Ρατσιστικής Βίας των 
Υποδιευθύνσεων Κρατικής Ασφάλειας Αττικής και Θεσ¬ 
σαλονίκης, μετά από έγκριση ή διαταγή του Αρχηγού 
της Ελληνικής Αστυνομίας δύνανται να επιλαμβάνονται 


της διερεύνησης αδικημάτων της καθ’ ύλην αρμοδιό¬ 
τητάς τους και σε περιοχές δικαιοδοσίας των Γ ενικών 
Επιθεωρητών Αστυνομίας Νοτίου Ελλάδος και Βορείου 
Ελλάδος, αντίστοιχα, αν λόγω της βαρύτητας του τρό¬ 
που, των μέσων και των ειδικών συνθηκών τέλεσής τους 
συγκινούν ιδιαίτερα την κοινή γνώμη ή είναι δυνατόν 
να επηρεάσουν δυσμενώς το αίσθημα ασφάλειας των 
πολιτών ή απαιτούν ιδιαίτερη εμπειρία και εξειδικευμένη 
γνώση προς αποκάλυψη των δραστών και συλλογή των 
απαραίτητων στοιχείων για την παραπομπή τους στη 
δικαιοσύνη ή πιθανολογείται η ανάπτυξη οργανωμένης 
ρατσιστικής δράσης σε ευρύτερες περιοχές μιας ή πε¬ 
ρισσοτέρων Αστυνομικών Διευθύνσεων. Σε κάθε περί¬ 
πτωση, ενημερώνονται αρμοδίως ο Γ ενικός Αστυνομικός 
Διευθυντής Περιφέρειας και ο Διευθυντής της Αστυνο¬ 
μικής Διεύθυνσης οι οποίοι παρέχουν, εφόσον ζητείται, 
κάθε σχετική συνδρομή και διευκόλυνση μέσω των καθ’ 
ύλην αρμοδίων Υπηρεσιών τους. Μετά την ολοκλήρωση 
των ενεργειών του προσωπικού των Τμημάτων Αντιμε¬ 
τώπισης Ρατσιστικής Βίας που επιλαμβάνονται κατά τα 
προαναφερόμενα υποβάλλεται από τον Διευθυντή της 
οικείας Υποδιεύθυνσης Κρατικής Ασφάλειας σχετική 
αναφορά στον Αρχηγό της Ελληνικής Αστυνομίας, στην 
οποία εκτίθενται τα αδικήματα που διαπιστώθηκαν, οι 
συνθήκες βεβαίωσής τους και κάθε άλλο σχετικό με 
αυτά στοιχείο. 

4. Με τις διατάξεις του παρόντος διατάγματος δεν 
θίγονται οι αρμοδιότητες της Υπηρεσίας Εσωτερικών 
Υποθέσεων της Ελληνικής Αστυνομίας καθώς επίσης και 
οι συναφείς αρμοδιότητες άλλων Υπηρεσιών του Σώ¬ 
ματος που προβλέπονται από τις ισχύουσες διατάξεις. 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 10 Δεκεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 



5758 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: ΙιΙίρ://νννννν.β1.9τ - β-πΐ3ΪΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































